12.10.2018 klo 15:41
Prinsessa Eugenien ylistetyn häätyylin takana on moderneista printeistään tunnettu Peter Pilotto.
Kuninkaallisten häiden kenties odotetuin osa on morsiamen puku, niin myös prinsessa Eugenien kohdalla. Puvun suunnittelijaksi on veikkailtu lähes jokaista brittiläistä muotitaloa, ja erityisesti Erdem, Ralph & Russo ja Stella McCartney ovat olleet ennakkosuosikkeja. Herttuatar Catherinen ikonisen pitsityylin takana oli Alexander McQueen, kun taas herttuatar Meghanin yllä nähtiin ranskalaisen luksusmerkki Givenchyn luomus.
Kaikkien näiden muotitalojen tyyliä voisi luonnehtia naiselliseksi ja klassiseksi, romanttiseksi tai elegantiksi. Niiden vaatteita nähdään kuninkaallisten yllä tuon tuostakin muutoinkin.
Niinpä prinsessa Eugenien valitsema suunnittelija on todellinen musta hevonen: tyylikkään hääeleganssin takana on fashionistojen suosikkimerkki Peter Pilotto.
Suunnittelijaduo Peter Pilotto ja Christopher De Vos tunnetaan erityisesti moderneista luomuksistaan ja värikkäistä, monesti digitaalisista printeistään, joita nähdään pikemminkin julkkisten kuin kuninkaallisten yllä. Merkki esittelee mallistonsa Lontoon muotiviikolla, mutta Pilotto itse on itävaltalais-italialainen, De Vos taas belgialais-perulainen - brändiä ei siis voi pitää peribrittiläisenä.
Eugenien puku on saanut osakseen ylistystä. Kauniisti leikattu, selän ja olkapäitä paljastavaa luomusta hehkutetaan Twitterissä jopa Catherinen ja Meghanin pukuja upeammaksi kuninkaalliseksi häätyyliksi.
Eugenien valinta on kuin raikas tuulahdus konservatiiviseen kuninkaalliseen häätyyliin. Prinsessa työskentelee taiteen parissa, joten modernin merkin vahva estetiikka luultavasti vetoaa häneen senkin takia. Pilottolle häiden tuoma näkyvyys on kuin lottovoitto - veikkaamme, että brändin suosio tulee kasvamaan lähiaikoina.
Peter Pilotton mallisto keväälle 2019 esiteltiin Lontoon muotiviikolla syyskuussa. REX, REX/All Over Press
Hollywood-glamouria! Prinsessa Eugenien toinen hääpuku on naisellinen silkkiunelma Prinssi Harryn exä ja Pippa Middletonin raskaustyyli – tässä ovat kuninkaallisten häiden tyylikkäimmät!
Streetstyle - 21:03
Kauneus - 16:01
Muoti - 10:51